Ο παραδοσιακός σοβάς περιέχει άμμο, ασβέστη και τσιμέντο, που αναμειγνύονται με νερό. Αν θέλουμε να δώσουμε χρώμα στον σοβά ή θερμομονωτικές ιδιότητες, χρειάζεται επιπλέον πρόσμικτα υλικά για σοβάτισμα.
Οι έμπειροι επαγγελματίες μπορούν να σε καθοδηγήσουν στη σωστή χρήση υλικών, για να έχεις το αποτέλεσμα που χρειάζεσαι.
Για μεγαλύτερη ευκολία, τώρα πια έχεις και την επιλογή του έτοιμου σοβά, που απλά αναμιγνύεται με νερό. Υπάρχει έτοιμος σοβάς για μερεμέτια, αλλά και για ολοκληρωμένο σοβάτισμα τοίχου.
Επίσης, μια σύγχρονη τάση είναι και το σοβάτισμα με ρολό, που θεωρείται ότι κάνει τη διαδικασία πιο εύκολη. Φυσικά, δεν είναι όλα τα υλικά κατάλληλα για εφαρμογή με τον ίδιο τρόπο, γι’ αυτό και σου προτείνουμε να ζητήσεις τη γνώμη των ειδικών και να λάβεις υπόψη τις οδηγίες στη συσκευασία του έτοιμου σοβά.